Адыгэ нэмысымрэ цIыхубзымрэ

Адыгэ нэмысымрэ цIыхубзымрэ зэрызэхущытыр мы ди зэманым екIуэкI нэмысыншагъэм пэщIэдгъэувэрэ къэдгъэувыIэн папщIэ тхузэфIэкI Iэмал псори етхьэлIэн хуейщ. Адыгэм сыт щыгъуи къыдокIуэкI нэмысышхуэ цIыхубзым хуэщIэныр, ар хъумэныр, гъэлъэпIэныр, и пщIэр къэIэтыным теухуауэ 

Адыгэ хабзэм тету япIа цIыхубзыр Iэдэбу, зы хьэлым тету зимыгъэпудыжу, и пщIэр ихъумэжу гъащIэр ирихьэкIынущ. Сыт хуэдэ Iуэхугъуэми, щIэныгъэми, дуней тетыкIэми и лъабжьэу щытыр цIыхубзыр къызыхэкIа лъэпкъым, унагъуэм щигъуэта гъэсэныгъэрщ. Абы къыхэкIкIэ псом нэхърэ уи нэIэ нэхъ тетын хуейщ цIыхубз цIыкIум гъэсэкIэ тэмэм игъуэтыным, ар ин хъуа нэужь ущыгуфIыкIыжын щхьэкIэ. Ди жагъуэ зэрыхъунщи, иджыпсту ди мащIэкъым хьэлыншагъэмрэ нэмысыншагъэмрэ насыпыншэ ищI хъыджэбз цIыкIухэр. 

Хъыджэбз ц1ык1ур тэмэму къэхъун папщ1э хуэдэн хуейкъым щхьэхуиту и ныбжьым елъытауэ унагъуэ 1уэхухэм егъэсэн хуейщ, къэлэн пыухык1ахэр и пщэм дэлъу, нэхъыжьми, нэхъыщ1эми пщ1э хуэщ1ыныгъэр хуищ1у. Ар унагъуэ имыхьэ щIыкIэ хуегъэджэн хуейщ цIыхубз цIыкIум къыпэщылъым и псэукIэм, и дуней тетыкIэм зэрызихъуэжынур, зэрыхьэ унагъуэм я псэукIэм, я хьэлщэнхэм зыдригъэкIун зэрыхуейр. Хуегъэджэн хуейщ хъыджэбз цIыкIур тхьэмадэм, гуащэм, пщыпхъум, пщыкъуэм хуищIын хуей нэмысхэм хабзэхэм, тэмакъкIыхьу задригъэкIун зэрыхуейм. Ещхьыркъабзэу хъыджэбзыр зыхыхьа унагъуэми щагъэсэн хуейщ псоми задригъэк1уу, пщ1э, нэмыс яхуищ1ыу зэрадэпсэуным, ябыным хуэдэу фIыуэ уалъагъуу, урагъэджэу, уагъасэу. Ауэ япэдыдэу унагъуэ къызыхэк1ам хамылъхьа адыгэ хабзэр, нэмысыр зы унагъуэм щыпхухэлъхьэжынкъым хъыджэбзым.

#Адыгэ_нэмысымрэ_цIыхубзымрэ